ນາຍົກຈີນສະແດງຄວາມໂສກເສົ້າເສຍໃຈ ໄປຍັງ ຍີ່ປຸ່ນ ກ່ຽວກັບໄພແຜ່ນດິນໄຫວ
ຈີນສະແດງຄວາມໂສກເສົ້າເສຍໃຈໄປຍັງປະຊາຊົນຍີ່ປຸ່ນ ທີ່ເສຍຊີວິດໄປ ຍ້ອນໄພແຜ່ນດິນໄຫວ.
ນາຍົກລັດຖະມຸນຕີຈີນ ທ່ານ Wen Jiabao ໄດ້ສະແດງຄວາມໂສກ ເສົ້າເສຍໃຈໄປຍັງ ຍີ່ປຸ່ນ ຊຶ່ງກໍາລັງພະຍາຍາມຮັບມືກັບຄວາມຫາຍະນະຈາກໄພ ແຜ່ນດິນໄຫວຄັ້ງຮ້າຍແຮງ ຕິດຕາມ ມາດ້ວຍຄື້ນຟອງຊຶນາມິ ທີ່ສົ່ງຜົນໃຫ້ເກີດວິກິດການດ້ານນິວເຄລຍນັ້ນ ການກ່າວ ສະແດງຄວາມເສຍໃຈຂອງທ່ານ ເຫວີນເຈ້ຍບາວ ມີຂຶ້ນໃນວັນຈັນຜ່ານມານີ້ ໃນກອງປະຊຸມໃຫ້ສໍາພາດຂ່າວ ທີ່ຈັດຂຶ້ນ ເປັນປະຈໍາ ຫຼັງຈາກເສັດສິ້ນກອງປະຊຸມປະຈໍາປີຂອງສະພາປະ ຊາຊົນຈີນນັ້ນ ເຖິງແມ່ນໄດ້ມີບັນຫາຂັດແຍ່ງເລື້ອງເຂດນໍ້າແດນດິນກັບຍີ່ປຸ່ນໃນຫວ່າງໄວມານີ້ກໍຕາມ ແຕ່ ນາຍົກລັດຖະມົນຕີ Wen Jiabao ກໍໄດ້ທໍາຄວາມພະຍາຍາມເປັນພິເສດໃນຕອນເສັດສິ້ນ ການໃຫ້ສໍາພາກຂ່າວເປັນເວລາ 2 ຊົ່ວໂມງ ຂອງທ່ານໃນວັນຈັນທີ່ຜ່ານມານີ້ ທີ່ຈະສະແດງ ຄວາມເຫັນອອກມາກ່ຽວກັບຄວາມພະຍາຍາມໃນການຟື້ນໂຕຄືນຈາກໄພພິບັດທໍາມະຊາດ ທີ່ຍີ່ປຸ່ນນັ້ນ ຊຶ່ງທ່ານ Wen ກ່າວວ່າ: ທ່ານ Wen Jiabao ໄດ້ສະແດງຄວາມເສົ້າເສຍໃຈຂອງປະເທດຈີນຕໍ່ການສູນເສຍຊີວິດ ຍ້ອນໄພແຜ່ນດິນໄຫວຄັ້ງຮ້າຍແຮງແລະຄື້ນຟອງຍັກຊຶນາມິ ໃນຍີ່ປຸ່ນ ແລະໄດ້ສະແດງ ຄວາມເຫັນອົກເຫັນໃຈຕໍ່ປະຊາຊົນຊາວຍີ່ປຸ່ນນໍາດ້ວຍ ທ່ານເຫວີນ ເຈ້ຍບາວ ກ່າວວ່າ ຈີນມີຄວາມເຫັນອົກເຫັນໃຈ ກໍເພາະວ່າຈີນກໍເປັນປະ ເທດທີ່ມັກປະເຊີນກັບໄພແຜ່ນດິນໄຫວເຊ່ນກັນ ແລະທ່ານໄດ້ກ່າວເຖິງການຊ່ອຍເຫລືອ ຂອງຍີ່ປຸ່ນໃຫ້ແກ່ຈີນ ຫລັງຈາກເກີດແຜ່ນດິນໄຫວໃນເຂດເຫວີ້ນຈວນໃນປີ 2008 ນັ້ນ ຈີນໄດ້ໃຫ້ການຊ່ອຍເຫລືອດ້ານມະນຸດສະທໍາແກ່ຍີ່ປຸ່ນເປັນມູນຄ່າ 4 ລ້ານ 5 ແສນໂດລາ ແລະທີມຊ່ອຍກູ້ໄພຂອງຈີນຄະນະນຶ່ງກໍໄດ້ເດີນທາງໄປຮອດຍີ່ປຸ່ນໃນວັນອາທິດຜ່ານມາ ນີ້ ທ່ານເຫວີນຍັງກ່າວຕື່ມວ່າ ຈີນຕຽມພ້ອມທີ່ຈະໃຫ້ການຊ່ອຍເຫລືອເພີ່ມອີກ ຖ້າຫາກ ມີຄວາມຕ້ອງການຕື່ມອີກ ທ່ານ Wen Jiabao ໄດ້ມີຄວາມເຫັນດັ່ງກ່າວ ໃນຕອນມ້ວນທ້າຍກອງປະຊຸມຖະແຫລງ ຂ່າວເປັນເວລາຍາວນານ ຊຶ່ງເປັນຂີດໝາຍວາລະອັດກອງປະຊຸມປະຈໍາປີຂອງສະພາປະຊາ ຊົນແຫ່ງຊາດຈີນ ໃນຕອນເຊົ້າວັນຈັນ ກ່ອນໜ້າການຖະແຫລງຂ່າວນັ້ນ ສະມາຊິກສະພານິຕິບັນຍັດເກືອບ 3 ພັນຄົນໄດ້ລົງມະຕິຮັບຮອງເອົາແຜນການພັດທະນາເສດຖະກິດສັງຄົມ 5 ປີ ຊຸດຕໍ່ໄປ ທີ່ ໄດ້ວາງເປົ້າໝາຍຕ່າງໆທັງໝົດຂອງຄະນະນໍາພາຄອມມີວນິດໄວ້ ນັບແຕ່ປີນີ້ ໄປຮອດປີ 2015 ທ່ານ Wen ກ່າວວ່າ ນຶ່ງໃນຄວາມເປັນຫ່ວງທີ່ສໍາຄັນຂອງລັດຖະບານສໍາລັບປີນີ້ ກໍຄືການ ຄວບຄຸມສະພາວະເງິນເຟີ້ ຊຶ່ງທ່ານກ່າວວ່າ: ນາຍົກລັດຖະມົນຕີເຫວິ້ນເຈຍບາວເວົ້າວ່າ “ ທ່ານກ່າວຕໍ່ໄປວ່າ ມີຫລາຍສາເຫດພາຍນອກສໍາລັບສະພາວະເງິນເຟີ້ນີ້ ໂດຍສະເພາະແລ້ວ ກໍແມ່ນລາຄານໍ້າມັນແລະພວກອາຫານປະເພດເມັດທີ່ແພງຂຶ້ນຢູ່ໃນຕະຫລາດໂລກ ທ່ານຍັງ ຖິ້ມໂທດໃສ່ອັນທີ່ເອີ້ນວ່າ ນະໂຍບາຍປ່ອຍເງິນອອກສູ່ເສດຖະກິດໃນປະເທດຕ່າງໆເຊ່ນ ສະ ຫະລັດນັ້ນ ວ່າພາໃຫ້ເກີດອັນທີ່ທ່ານບັນລະຍາຍວ່າ ເປັນການລອຍໂຕຂຶ້ນໆລົງໆຢ່າງໃຫຍ່ ໃນອັດຕາແລກປ່ຽນເງິນຕາແລະຄ່າສິນຄ້າຫລັກຕ່າງໆນັ້ນ ຊຶ່ງທ່ານເຫວິ້ນເຈຍບາວກ່າວວ່າ ນາຍົກລັດຖະມົນຕີຈີນຍອມຮັບວ່າ ການປະຕິຮູບທາງດ້ານການເມືອງນັ້ນແມ່ນຈໍາເປັນ ຖ້າ ຈະໃຫ້ປະສົບກັບຄວາມສໍາເລັດສືບຕໍ່ໄປໃນການປັບປຸງເສດຖະກິດໃຫ້ດີຂຶ້ນນັ້ນ ແຕ່ທ່ານ ເຫວີນບໍ່ໄດ້ໃຫ້ລາຍລະອຽດຫຍັງຫລາຍ ແລະທ່ານກ່າວວ່າ ການປະຕິຮູບດ້ານການເມືອງ ໃນຈີນຈະເປັນຂັ້ນຕອນທີ່ຄ່ອຍເປັນຄ່ອຍໄປເທື່ອລະກ້າວ ໃນຂະນະດຽວກັນ ທ່ານເຫວິນເຈຍບາວ ກ່າວວ່າ ມັນບໍ່ຖືກຕ້ອງທີ່ຈະສົມທຽບຈີນໃສ່ກັບ ສະພາວະການເມືອງທີ່ປັ່ນປ່ວນໃນພາກຕາເວັນອອກກາງນັ້ນ ຊຶ່ງທ່ານກ່າວຕໍ່ໄປວ່າ ທາງ ລັດຖະບານຈີນມີຄວາມຮູ້ສຶກວ່າ ຊີວິດການເປັນຢູ່ຂອງປະຊາຊົນຊາວຈີນທໍາມະດາສາມັນໄດ້ ດີຂຶ້ນເຖິງຂັ້ນທີ່ວ່າ ບັດນີ້ຈີນເປັນເສດຖະກິດທີ່ໃຫຍ່ອັນດັບສອງຂອງໂລກແລ້ວ ໃນເວລາ ດຽວກັນ ທ່ານກໍຍອມຮັບວ່າ ມີບັນຫາບົ່ມຊ້ອນຫລາຍຢ່າງ ຮວມທັງຄວາມຈິງທີ່ວ່າ ຈີນ ເປັນປະເທດພວມພັດທະນາທີ່ມີພົນລະເມືອງເປັນຈໍານວນຫລວງຫລາຍ ແລະອັນທີ່ທ່ານ ເອີ້ນວ່າ ພື້ນຖານເສດຖະກິດທີ່ອ່ອນແອ ແລະການພັດທະນາທີ່ບໍ່ສະໝໍ່າສະເໝີ